پرائمورسڪي ڪرائي

پرائمورسڪي ڪرائي (انگريزي: Primorsky Krai؛ روسي: Приморский край)، جيڪو غير رسمي طور تي "پرائموري" (Primorye) جي نالي سان مشهور آهي، روسي ڏور اوڀر ۾ ڏور اوڀر وفاقي ضلعي جو حصو، روس جو هڪ ڪرائي، وفاقي ماتحتي علائقو آهي. ڪرائي جي ڏاکڻي ساحل تي  ولاڊي ووسٽوڪ شهر ان جو انتظامي مرڪز ۽ روسي ڏور اوڀر ۾، پاڙيسري خبارووسڪ ڪرائي ۾ خباروسڪ شهر کانپوءِ ٻيو وڏو شهر آهي. پرائمورسڪي ڪرائي روسي ڏور اوڀر ۾ وفاقي موضوعن ۾ سڀ کان وڏي معيشت رکي ٿي ۽ سال 2021ع جي آدمشماري جي مطابق هن جي آبادي 18,45,165 آهي.

روس جي اتر ڪوريا سان واحد حد ڪرائي جي ڏکڻ اولهه ڪنڊ ۾ خاسانسڪي ضلعي ۾ تومن نديءَ سان اهي. پيٽر دي گريٽ نار، جاپان سمنڊ ۾ سڀ کان وڏي نار هن جي ڏاکڻي ساحل تي آهي. 

ڪرائي جو علائقو تاريخي طور تي منچوريا جو حصو هو. ان کي سال 1860ع ۾ چين جي چنگ خاندان جي دور ۾ هڪ علائقي جي حصي جي طور تي، جيڪو ٻاهرين منچوريا جي نالي سان سڃاتو وڃي ٿو، روسي سلطنت جي حوالي ڪيو ويو،  جيڪو پرائمورسڪايا اوبلاسٽ جو گهڻو حصو ٺاهيندو هو. نتيجي طور، چين جاپان جي سمنڊ سان گڏ پنهنجي ساحلي پٽي کي مستقل طور تي وڃائي ڇڏيو. روسي گھرو ويڙهه جي دوران، اهو ڏور اوڀر جمهوريه جو حصو بڻجي ويو. سوويت يونين ۾ شامل ٿيڻ کان اڳ، ڪيترن ئي تبديلين مان گذرندي، سال 1938ع ۾ پنهنجي موجوده شڪل تائين پهتو. پرائمورسڪي ڪرائي روسي بحريه جي پئسفڪ فليٽ جو گھر آهي ۽ اتر ڪوريا جي اڳواڻ ڪِم جونگ ال جي جنم ڀومي طور پڻ سڃاتو وڃي ٿو.

حوالا

ٻاهريان ڳنڍڻا

زمرو:پرائمورسڪي ڪرائي
زمرو:روس جا ڪرائي
زمرو:منچوريا
زمرو:اندرين ايشيا
زمرو:روسي ڏور اوڀر
زمرو:روس جو پئسفڪ ساحل
زمرو:روسي-ڳالهائيندڙ ملڪ ۽ علائقا
زمرو:روس جي انتظامي ورهاستون
زمرو:ايشيا ۾ روسي نوآباديات
زمرو:1938 ۾ قائم ٿيل رياستون ۽ علائقا
زمرو:سوويت يونين ۾ 1938 ۾ قائم ٿيل ادارا
زمرو:ملڪ ۽ علائقا جتي روسي هڪ سرڪاري ٻولي آهي